kurumikz/Cleaned-Kazakh-Wikipedia huggingface dataset:
Елизавета Григорьевна Малиновская

Елизавета Малиновская (1948 жыл, Алматы қаласы) - өнертанушы. Өнертану ғылымдарының кандидаты (1989).доцент, ARK өнер галереясының директоры, Халықаралық сыншылар қауымдастығының (AICA) мүшесі, КСРО Сәулетшілер одағының лауреаты (1990), «Рудольф Нуриевтің дүниежүзілік зияткерлік мұрасы Ресей - ХХ ғасыр »жобасының қатысушысы. Қазақстан Республикасының жетекші өнертанушысы.Орталық Азия аймағында және одан тыс жерлерде ғылыми және кәсіби беделі бар. Білім жолы * 1965 - 1970 жж Ташкент мемлекеттік педагогикалық шетел тілдері институтының ағылшын тілі факультетін; * 1974 - 1980 жж И.Е. Репин атындағы Кескіндеме, мүсін және сәулет институтының өнерлер теориясы мен тарихы факультетін; * 1982 – 1985 жж И.Е.Репин атындағы академияның аспирантурасын бітірген. Еңбек жолы * 1972 ж Н.В. Гоголь атындағы Алматы көркемөнер училищесінің ағылшын тілі мен әдебиетінің оқытушысы. * 1985 ж «Қазпроектреставрация» ҒЗИ «Мәдениет тарихы ескерткіштерінің жинағы» бөлімінің аға ғылыми қызметкері (Алматы). * 1990 ж - КСРО Сәулетшілер одағы сыйлығының лауреаты * 1990 ж - Қазақстан сәулетшілер одағының (бұрынғы - КСРО) мүшесі; * 1992 ж - ЮНЕСКО жанындағы «AICA» Дүниежүзілік сыншылар қауымдастығының мүшесі. * 1992 ж - Сәулет-құрылыс институтының сәулеттік жобалау кафедрасының доценті (Пенза, Ресей). * 1994 ж - «Тәңірі-Ұмай» галереясы директорының орынбасары (Алматы). * 1997 жылдан бері - «АРК» көркемөнер галереясының негізін салушы және директоры (Алматы) Еңбектері * «Қазақстанның кәсіби сәулетінің қалыптасуы» атты кандидаттық диссертация қорғаған. * «Өзекті мәселе жайында өзекті әңгіме», «Қазақстан өнерінің антологиясы» монографияларының кураторы және ғылыми редакторы. * Қазіргі өнер, сәулет мәселелері жөніндегі кітаптар, энциклопедиялық және арнаулы басылымдар, журналдардағы теориялық, мәдениеттану, сыни сипаттағы 300 мақала, кітап, 19 монографияның, 500 ден астам жарияланымның авторы. * 1980 жылдан бері көпжылдық жобалардың бастамашысы және сатылы жүзеге асырушысы : бөлім авторы құқығында - энциклопедиялық «Қазақстан тарихы мен мәдениеті ескерткіштерінің жинағы» монографиялық басылымының 7 томын, «Сәулеттегі қуғын-сүргіннің әлеуметтік-мәдени аспектісін» (жарияланымдар, кең ауқымды мұрағат, Бүкіләлемдік конгреске, мәслихаттарға қатысу) дайындауға қатысқан. * «ХХ ғасырдың ұлттық жастар мектептері қалыптасуының мәдениеттанушылық аспектісі» жобасының аясында көптеген жарияланымдар мен зерттеулерді дайындаған. * Елизаветаның тікелей қатысуымен ғылыми айналымға «Қазақстандағы топтамалау тарихы», «Әлеуметтік мәдени феномен ретіндегі галереялық қозғалыс», «1990-шы жылдардағы Қазақстан өнері», «Қазақстан суретшілері» энциклопедиясында «Allgemeine Künstlerlexikon Internationale Künstlerdatenbank (« Әр ғасыр бойындағы әлем суретшілері »)мақалалары енгізілді. Халықаралық конгрестерде сөз сөйлеудің мол тәжірибесі бар. ЮНЕСКО, ICOMOS; Кассель қаласында (Германия), Мәскеу, Санкт-Петербург, Ташкент, Баку; аймақтық, республикалық конференциялар мен дөңгелек үстелдердесөз сөйлеген. Өнер, сәулет, мәдени мұра туралы телебағдарламалардың тұрақты қатысушысы және жүргізушісі. Дереккөздер
Раушан Бағдатқызы Мамбекова

Раушан Бағдатқызы Мамбекова (19.11.1950, Алматы - 28.10.2012) - суретші. Бүкілодақтық мемлекеттік кинематография институтының көркемөнер факультетін бітірген (1978), суретші-график. Мультипликациялық, көркем фильмдердің қоюшы суретшісі. Бейнелеу өнерінің түрлері - кескіндеме, графика, кітаптарды көркемдеу. Жұмыстары Польша, Франция, Түркия, АҚШ, Германия, Голландия, Үндістан және басқа елдердегі жеке коллекцияларында сақталуда. Қазақстанның жеке меншік галереяларында көрмелерін өткізген. Жастардың, республикалық, бүкілодақтық, жеке көрмелерінің, Париж (1990, 1999, 2008), Клермон-Ферран (1991), Ренн (1996), Алматы (1995, 2000, 2002, 2006), Лезиньян (1995), Ташкент (2005), Фонтенбло (2008) қалаларындағы, сонымен қатар Нью-Йорк қаласындағы Халықаралық «Мәдениет, өнер, бизнөс» көрмесінің (1993) қатысушысы. Лезиньян қаласындағы Халықаралық көрме-байқаудың алтын медалімен марапатталған (Франция, 1995). КСРО Суретшілер одағының (1979 жылдан), ҚР Суретшілер одағының (1991 жылдан) мүшесі. Дереккөздер Сыртқы сілтемелер * [https://fantlab.ru/art9004 Суретші Р.Мамбекованың жұмыстары] * [https://tengrinews.kz/picture_art/vyistavka-pamyati-hudojnika-raushan-mambekovoy-otkryilas-245991/ суретші Р.мамбекованың құрметіне Алматыда көрме ашылды]
Бекмырза Қайыпұлы Еламанов

Бекмырза Қайыпұлы Еламанов (1 қаңтар, 1950 жыл, Қызылорда облысы, Қармақшы ауданы, Қорқыт стансасы) - Қармақшы ауданының әкімі (1995-2001), Жаңақорған ауданының әкімі (2008-2014), Қазақстан Республикасы Парламенті Сенатының депутаты (2014 жылдан бері). Өмірбаяны * Әкесі - Еламанов Қайып, теміржолшы болған. Анасы - Еламанова Зағи, үй шаруасымен айналысқан. * Алматы мал дәрігерлік институтының зоотехника факультетін (1974) ғалым-зоотехник мамандығы бойынша; * Мәскеу бизнес және ақпараттық технологиялар институтының экономика факультетін (2000) экономист мамандығы бойынша бітірген. * 1966-1969 жылдары - Қызылорда облысы Қармақшы ауданы Жусалы кентіндегі №149 АКТУ слесары. * 1974 жылдан - Қармақшы ұжымшаралық бордақылау алаңшасының зоотехнигі, бас зоотехнигі. * 1976 жылдан - Қармақшы аудандық ауылшарбірлестігінің бригадирі, бас зоотехнигі. * 1981 жылдан - Қармақшы ауданының «III Интернационал» ұжымшары бордақылау алаңының бригадирі. * 1983 жылдан - Қазақстан Компартиясының Қармақшы аудандық комитетінің нұсқаушысы. * 1984 жылдан - «III Интернационал» ұжымшарының Қармақшы комитетінің хатшысы. * 1987 жылдан - Қармақшы аудандық «Қуаңдария» кеңшарының директоры. * 1990-1992 жылдары - Қармақшы аудандық Халық депутаттары кеңесі төрағасының орынбасары. * 1994 жылдан - «III Интернационал» ұжымшарының төрағасы. * 1995 жылдан - Қызылорда облысы Қармақшы ауданының әкімі. * 2001 жылдан - «Шапағат Лимитед» ЖШС директоры. * 2004 жылдан - Қызылорда облысы әкімінің орынбасары. * 2008 жылдың тамызынан - Қызылорда облысы Ауыл шаруашылығы басқармасының бастығы. * 2008-2014 жылдары - Қызылорда облысы Жаңақорған ауданының әкімі. * 2012-2014 жылдары - Қызылорда облысы маслихатының депутаты. * 2014 жылдан бері - Қазақстан Республикасы Парламенті Сенатының депутаты. Атақтары мен шендері Әскери атағы - запастағы подполковник. Марапаттары * «Құрмет» (2007) ордені; * «Астана» (2001), * «Қазақстан Конституциясына 10 жыл» (2005) медалі. Отбасы * Үйленген. Жұбайы - Еламанова Венера Әбілқасымқызы, зейнеткер. * Ұлдары - Еламанов Жаңалық Бекмырзаұлы, Еламанов Жасұлан Бекмырзаұлы, Еламанов Нұрлан Бекмырзаұлы. Дереккөздер
Діни ғимараттар

Діни ғимараттар — дін парыздарын өтеуге, Құдайға ғибадат қылуға арнап салынған құрылыстар. Олар әр-түрлі дінде әрқалай аталады. Мыс., мешіт, қылует, шіркеу, собор, синагога, монастырь, кирха, погода, т.б. Сондай-ақ, Діни ғимараттарға діни оқу орындарының ғимараттары (медресе, мектеп, дәрісхана, т.б.) олардағы оқушыларға арналған жатақханалар (хужра), қажылыққа барушылар мен сопыларға арналған тегін қонақ үй-әкиелер және әулие-әнбиелердің, аса танымал діндарлардың қабірі басына орнатылған ескерткіштер, зияратханалар да жатады. Діни ғимараттартар салыну стиліне, типіне қарай көптеген түрлерге бөлінеді. Олар іргелі, зәулім, бірнеше бөлмелі, көп текшелі, биік күмезді, мұнаралы, сәнді және күрделі құбылыс болып келеді. Кейбір ғимараттарға салтанатты сипат беру үшін алғы қасбетті төбе жанынан өте биік салынып, үлкен жарма есік маңдайшалары доға тәрізді иіліп жасалды. Құрылыс материалына әр түрлі материалдар (күйдірілген кірпіш, ағаш, соқпа балшық, т.б.) қолданылды. Түрліше қалыпта күйылған және күйдірілген кірпіштер бетіне өрнектер салынып, жазулар жазылады. Қабырғалары түрліше әдіс тәсілдермен өрілуі мүмкін. Мыс., «екібасар», «өріп қалау», «сұқпа», «оймыш қалау», т.б. діни ғимараттардың ішінде михраб, мінбар сияқты арнаулы орындар болады. Исламдық ғибадатхана - мешіттің ішкі төріндегі қуыс - михраб Меккедегі Қағба бағытына каратылып салынады. Діни ғимараттардың ұшар басына мұсылмандар жарты ай, басқа діндегілер өз белгілерін орнатады. Қазақстан жеріндегі діни ғимараттардың ең көне түрлеріне қорғандар, дыңдар, көрханалар, мұнаралар, т.б. жатады. Ислам дінінің енуіне байланысты VII - VIII ғ-ларда мешіттер салу үрдісі ең алдымен Қазақстанның оңтүстік бағысында басталды. Олардың алғашқы түрлері төртбұрышты етіп тұрғызылып, төбесі ағаш аркалармен жабылатын болған. Бор немесе әк қабаттарынан үңгіп салынған, төбесінде саңылаулы күмбезі бар жер асты мешіттерінің түрі Батыс Қазақстанда таралған. Қазақстандағы ең ежелгі әрі көрнекті мешіт пен Қожа Ахмет Иасауи кесенесі Түркістан қаласында салынған, ал қазіргі кездегі ең көрнекті мешіттер Алматы, Астана, Павлодар қ-ларындағы Орт. мешіттер. XIX ғ-да Діни ғимараттардың пішіні шығыс стилінің ықпалымен әртүрлі архит. стильдер үйлескен түрге ие бола бастады. Діни ғимараттар салуға белгілі сәулетшілер, суретшілер, мүсіншілер, хүснихатшылар, т.б. шеберлер катыстырылған. Діни ғимараттар пішіндерінің түрмыстық, зайырлы құрылыстар архитектурасына ықпалы зор болды. Дереккөздер
Пасық

Пасық (араб. фасик) - абыройсыз, арсыз, адамшылықтан безген, өзінің адамға тән міндеттерін орындамай, мұсылмандық тағылымдардан тыс қалғанмен, ислам дінінен шықпағандарды айтады. Олардың ел қатарлы отбасы құруына немесе сауда-саттық әрекеттерге араласуға еркі болғанымен, онымен істес болған адамдар міндеттілігін айқындайтын ерекше талаптар қоюға қақысы бар. Мәселен, барлық іс-әрекеттерді және сауда-саттық елісімдерді тек айғақ арқылы бекітеді. Пасық ешқандай ел басқару немесе сайланбалы қызметтерге жіберілмейді. Бірақ ол өсиет орындаушы немесе қамқоршы болуға хұқылы. Мұндай адамдар көпшілік алдында кешірім сұрап, тәубаға келсе, пасық деген түсініктен арылып, кейбір дәстүр-салттарды жасау арқылы тазаланып, өзінің мұсылмандық абыройын алады. Дереккөздер
Серік Ғазизұлы Есмұқанов

Серік Ғазизұлы Есмұқанов 1960 жылы 22 желтоқсанда Солтүстік Қазақстан облысы Булаев ауданының Гаврино ауылында туған. қазақ. Әкесі - Есмұқанов Ғазиз Есмұқанұлы (1936 ж. т.), зейнеткер, Жезқазған қаласындағы облыстық партия комитетінің екінші хатшысы, Қазақстан Компартиясы ОК бөлім меңгерушісі, ҚР еңбек және халықты әлеуметтік қорғау министрінің орынбасары болған. Анасы - Есмұқанова ¥рамбасар Тоқышқызы (1938 ж. т.), зейнеткер, бас бухгалтер болып жұмыс істеген. Сібір автомобиль-жол институтының өнеркәсіптік және азаматтық құрылыс факультетін бітірген (Омбы қ., 1983), инженер-құрылысшы. Б¥¥ жанындағы Халықаралық ақпараттандыру академиясының академигі (2007). қазақ және орыс тілдерін біледі. 1983 жылдан - Басвладивостокқурылыстың «қиырарнайықұрылыс» 745-ші тресінде инженер-геодезист, 1984 жылдан - жұмыстар бастығы басқармасында шебер, жұмыстарды атқарушы, аға жұмыстарды атқарушы. 1986 жылдан- «қазқұрышмонтаж» тресінің Алматы мамандандырылған басқармасының (АМБ) жұмыстарды атқарушысы. 1987 жылдан - «қазқұрышмонтаж» тресінің АМБ өндірісті дайындау бөлімінде қосалқы өндіріс меңгерушісі. 1989 жылдан - «қазқұрышмонтаж» АМБ №5 учаскесінің жұмыстарды атқарушысы, №3 учаскенің аға жұмыстарды атқарушысы. 1990 жылдан - «қазқұрышмонтаж» АМБ басқарма бастығының өндірістік мәселелер жөніндегі орынбасары. 1994 жылдан - «Имсталькон» Ақ №1 Апматы монтаж фирмасының директоры. 1998 жылдан бері - «Имсталькон» Ақ Директорлар кеңесінің төрағасы. «Астана» (1998), «Қазақстан Республикасының тәуелсіздігіне 10 жыл» (2001), «Қазақстан Конституциясына 10 жыл» (2005), «Астананың 10 жылдығы» (2008) медальдарымен; «құрметті монтажшы» белгісімен (2006); ҚР Тұрғын үй құрылысы және құрылыс салу министрлігінің (1996), «Монтажспецстрой» компаниясы» Ақ (2002), құрылыс және ТКШ істері жөнінегі комитеттің (2006), Алматы қаласы әкімінің (1997, 2002, 2006, 2010) құрмет грамоталарымен марапатталған. Әскери атағы - запастағы аға лейтенант. Діни көзқарасы - атеист. Саяси қайраткер ретіндегі идеалы - М.К. Ататүрік. Қазақстанның болашағы туралы болжамы - «қарқынды дамыған зайырлы мемлекет». Хоббиі - волейбол, тау шаңғысы, балық аулау. Сүйіп оқитын әдебиеті - аналитика, экономика, демалыс кезінде - детективтер. Үйленген. Жұбайы - Есмұқанова Валентина Юрьевна (1961 ж. т.). ¥лдары - Есмүқанов Руслан Серікұлы (1985 ж. т.), Есмұқанов Жасұлан Серікұлы (1990 ж. т.), Есмұқанов Олжас Серікұлы (1992 ж. т.). Дереккөздер
Марат Өмірсерікұлы Әйнеков

Марат Өмірсерікұлы Әйнеков (22.06.1941 жыл, Балқаш — 2014) — суретші-монументші, мүсінші. Арғын тайпасының Тобықты руының Жуантаяқ бөлімінен шыққан. Әкесі - Әйнеков Өмірсерік, марқұм, жүргізуші болып жұмыс істеген. Анасы - Әйнекова Нұргүлше, марқұм, киім пішуші болған. Н.В. Гоголь атындағы Алматы көркемсурет училищесін (1967) мүсінші, оқытушы мамандығы бойынша; Ленинградтың Көркемөнер академиясын (1973) мүсінші-суретші мамандығы бойынша бітірген. Монументтері ]] * «Әлия Молдағұлова» (Новосокольники қаласы, РФ, 1978) * Даңқ мемориалы (Шымкент, 1978) * «В.И. Чапаев» (Орал, 1983) * «Қастеев» (Жаркент, 1983) * «Жамбыл» (1983) * «Шәкен Айманов» (Алматы, 1983) *«Ыбырай Алтынсарин» (1985) * «А. Тоқмағамбетов» (Қызылорда, 1985) * Екінші Дүниежүзілік соғысқа арналған (Талдықорған, 1987; Ақтау, 1987; Жаңаөзен, 1988) * «Сәтбаев» (Атырау, 1988) * «Махамбет Өтөмісов» (Атырау, 1988) * «Шекара солдаты» (Алакөл қаласы, 1989) * «Құлагер» (Целиноград, 1990) * «Мағжан Жұмабаев» (Петропавл, 1994; Булаев, 1994) * «Сәкен Сейфуллин» (Жезқазған, 1995; Жаңаарқа ауылы, 1995) * «Абай Құнанбаев» (РФ, 2006; Тегеран, Иран) * «Мұхтар Әуезов» (Түркия) * «Ататүрік» (Түркия) * «Еркіндік таңы» (Алматы) Мүсіндері * «Фламинго» (Алматы қаласы) * «Құс» (Аташехир қаласы, Түркия, 2001) * «барокко» стиліндегі сарайға арналған мүсіннің, қабырға рельефтерінің, қасбеттің, мәрмәр отырғышының (Анкара қаласы, Түркия); * Абай бюстінің (Кечиорен қаласы, Түркия, 2002); * «Мағжан Жұмабаев» естелік тақтасының (Кечиорен қаласы, Түркия) авторы. Туындылары Таксим муниципалитетінің көрме залында (Стамбул қаласы, 1997), «ТарыкЗафер Туная» көрме салонында (Стамбул қаласы, 1998), «Алтунизаде» мәдениет орталығында (Стамбул қаласы, 1998), Ататүрік атындағы Көрме салонында және Мәдениет орталығында (Стамбул қаласы, 1998) қойылған. Тас мүсіндемесі бойынша 5 симпозиумді ұйымдастырған. Чехословакия, Германия, Польша, Нидерланд, Венгрия, Таиланд, Өзбекстан, Украина, Түрк халықаралық симпозиумдарға қатысқан. *1973-1990 жылдары - мүсінші, Н.В. Гоголь атындағы Алматы көркемсурет училищесінің арнайы пәндер оқытушысы. * 1978-1988 жылдары - Қазақстанның бас суретшісі * 2009 жылдан бері - Т. Жүргенов атындағы қазақ ұлттық өнер академиясы мүсін кафедрасының доценті. * Қазақстанның (1973-1993), Ресейдің Суретшілер мен мүсіншілер одағының мүшесі; ЮНЕСКО жанындағы Халықаралық суретшілер қауымдастығының мүшесі. Польшада (1986), Германияда (1989), Түркияда (2001) мүсіндеу өнері бойынша өткен халықаралық симпозиумдардың қатысушысы. Марапаттар * «Еңбектегі ерлігі үшін» медалімен (1987) * Тас мүсіндеме бойынша халықаралық симпозиумның алтын медалімен (Ороньск қаласы, Польша, 1986) * КСРО Суретшілер одағының, биеннале (Баку қаласы, 1983) Құрмет грамоталарымен марапатталған. * Тас мүсіндеме бойынша халықаралық симпозиумда 1-ші орынды иеленді (Хойесверде қаласы, Германия, 1989). * Қазақстанның Еңбек сіңірген қайраткері. Жанұясы * Үйленген. Жұбайы - Бейсалиева Зияда Садық қызы (1943 жылы тұған), зейнеткер, фармацевт болып жұмыс істеген. * Қыздары - Әйнекова Мәдина (1964 жылы туған), Әйнекова Жәмиля (1973 жылы туған); * ұлы - Әйнеков Саид (1975 жылы тұған). Дереккөздер
Рүстем Мұқашұлы Елубаев

Рүстем Мұқашұлы Елубаев — Аққайың ауданының әкімі. 1969 жылы 27 шілдеде Көкшетау облысы Қызылту ауданының Май ауылында туған. Қазақ. Анасы - Елубаева Сәлима Молдағалиқызы (1944 жылы туған), зейнеткер. Қазақ және орыс тілдерін біледі. Хронологиясы *Көкшетау ауыл шаруашылығы институтын (1991) ғалым-агроном мамандығы бойынша; *Ш. Уәлиханов атындағы Көкшетау ауыл шаруашылығы университетін (2006) экономика бакалавры мамандығы бойынша бітірген. *1986 жылдан - Көкшетау ауыл шаруашылығы институтының студенті. *1992 жылдан - Көкшетау облысы Ленин ауданының «Май» кеңшарының тұқым өсіруші-агрономы. *1994 жылдан - Көкшетау облысы Ленин ауданы «Жаңа ауыл» ұжымдық ауыл шаруашылығы кәсіпорынының бас агрономы. *1999 жылдан - «Солтүстік қазақстан облысы жерлерін пайдалану мен қорғауды бақылау облыстық мемлекеттік инспекциясы» ҚМКК Көкшетау қаласы бойынша Жер инспекциясының жетекші маманы. *2000 жылдан - «Азық-түлік корпорациясы» ЖАҚ Ақмола облыстық өкілдігінің жетекші маманы, сапаны бақылау жөніндегі бас маманы, директорының орынбасары (Көкшетау қаласы). *2005 жылдың мамырынан - «Азық-түлік корпорациясы» АҚ Батыс Қазақстан облыстық өкілдігінің директоры (Орал қаласы). *2005 жылдың желтоқсанынан - Солтүстік Қазақстан облысы әкімінің кеңесшісі. *2006 жылдан - СҚО Уәлиханов ауданының әкімі. *2007 жылдан - СҚО Жер қатынастары басқармасының бастығы. *2009 жылдың мамырынан бері - Солтүстік Қазақстан облысы Аққайың ауданының әкімі. *2013 жылдан - СҚО әкімдігінің СҚО мәдениет, мұрағаттар және құжаттамалар басқармасының басшысы. *2015 жылдан - Қазақстан Республикасы Ауыл шаруашылығы министрлігі агроөнеркәсіптік кешендегі мемлекеттік инспекция комитетінің фитосанитариялық диагностика және болжау республикалық әдістемелік орталығының Солтүстік Қазақстан облыстық филиалының директоры. *2019 жылдың қыркүйегінен бері - Солтүстік Қазақстан облысы Аққайың ауданының әкімі. *2024 жылдың тамызынан бері - Солтүстік Қазақстан облысы Ақжар ауданының әкімі. Жетістіктері *«Қазақстан Конституциясына Южыл» медалімен (2005), *ҚР Президентінің құрмет грамотасымен (2008) марапатталған. Әскери атағы - аға сержант. Діни көзқарасы - исламның дәстүрлі ағымын ұстанушы. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы -«Орталық Азия аймағындағы ең мықты мемлекет». Хоббиі - спорт (хоккей, волейбол, стол үсті теннис). Сүйіп оқитын әдебиеті - көркем әдебиет, детективтік жанр. Үйленген. Жұбайы - Елубаева А.К. (1969 жылы туған), медицина саласының қызметкері. Қыздары - Елубаева Дамира (1992 жылы туған), Елубаева Әмина (2004 жылы туған); ұлы — Мұқашев Дархан (1994 жылы туған). Дереккөздер
Рашид Мәжитұлы Аманжулов

Рашид Мәжитұлы Аманжулов - 1979 жылы 13 қазанда Алматы облысы, Іле ауданының, Қараой ауылында туған. Қазақ. Әкесі - Аманжолов Мәжит Сағадатұлы, зейнеткер. Анасы - Пішенбаева Гауһар Қалымғожақызы, зейнеткер. Қазақ мемлекеттік аграрлық университетін (2002) инженермеханик мамандығы бойынша; Орталық Азия университетін (2005) «Қаржы және несие» мамандығы бойынша бітірген. Қазақ және орыс тілдерін біледі. 2003 жылдан - Алматы қалалық әкімдігі Шағын бизнес департаментінің жетекші маманы. 2005 жылдан - Алматы қалалық Кәсіпкерлік және өнеркәсіп департаментінің бас маманы. 2006 жылдан - Алматы қаласы әкімінің аппаратында бас маман, ұйымдастыру-бақылау және кадрлық жұмыс басқармасының бастығы. 2008 жылдан - Астана қаласы әкімінің аппарат жетекшісінің орынбасары. 2009 жылдың қазанынан бері - Астана қалалық Жолаушы көлігі және автомобиль жолдары басқармасының бастығы. «Астананың 10 жылдығы» медалімен (2008), мемлекеттік қызметті қалыптастыру мен дамытуға қосқан үлесі үшін алғыс хатпен марапатталған (2008). Хоббиі - кітап оқу, спорт. Сүйіп оқитын әдебиеті - фантастика. Үйленген. Жұбайы - Қалымова Альмира Мұхаммедқызы (1980 ж.т.). Қызы - Аманжолова Ләйлә Рашидқызы (2007 ж.т.). Дереккөздер
Пәтуә

Пәтуә(фатуа, «түсіндіру», парс. және түрікше фетуа) - діни-құкықтық қорытынды, шариғаттың кейбір тарауларын түсіндірумен бірге, оның өмірдегі қолданылатын алғышарттарын қарастырады. Тіпті, тіршілікте жиі кездесетін келеңсіз жағдайларда да шариғат жолымен жөнге келтіреді. Ислам діні қалыптаса бастаған алғашқы кезеңдерде, пәтуә әртүрлі құқық заңдарының мәселелерін карап, Мұхаммед (с.а.у.) Пайғамбардың ізбасарларының айтқандарын, әсіресе алғашқы төрт халифаның шешімдері мен уағыздарын түсіндіруге тырысты. Пәтуәны Исламды тарату мен уағыздау мектептерінде қолданылатын қосымша құралдар есебінде пайдаланды. Кейінгі кездерде пәтуә ұлағатты білімдарлардың (факих) пікірі немесе арнайы зерттеулердің кейбір мәселелерді айқындаудағы тұжырымдамасы іспетті. Даулы да, талапты мәселелердің жауабы тәрізді. Осындай міндеттерімен қоса пәтуә көптеген түсініктердің дұрыс пікір қалыптастыруын қамтамасыз етіп, білімділер арасындағы түсініспеушілікті айқындау арқылы ғұламалардың діни-құқықтар қақындағы келісімдерін нығайтуға көмектеседі. Пәтуә туралы кітаптардың жинағы шығарылып, олар қосымша және оқу құралдар ретінде кейінгі заңгерлерғе ұсынылып отырған. Ертедегі және көпшілікке кең тараған пәтуә оқулығын әл-Маруаруди (1069 ж.ө.), Мұхаммед ибн Рушд (1126 ж.ө.), Омар әл-Бухари (1141 ж.ө., төрт жинақ), әл-Хасан Кадихан (1196 ж.ө.), әл-Хасан әл-Марғинани (1203 ж. тірі болған) кұрастырған еді. Пәтуә жайындағы түсініктерді үкімет басшылары, кеңсе қызметкерлері және жеке адамдар үнемі сұрастырыл, еске алып отырған. Кейбір жағдайларда жазбаша да түсіріліп жалпы ұғымы қайталанады. Аса білімдар факих-муфтидің шешімі бойынша пәтуә жайындағы түсінік жалпы мағынасында жазбаша беруге тиісті осындай талаптардың негізінде пәтуә кұрылған әкімш. шешімдер, ондағы жаңаша іс жүргізуді рұқсат етеді, не болмаса тыйым салады. Аса көрнекті дін басындағы факих-мүфтидің шешімі бойынша, мұсылман дінінде қолданылып келген кейбір алғышарттар уақытша тоқталуы мүмкін. Бұған мәжбүр етушіге сан қилы сыртқы жағдайлардың ерекше әсерлері болмақ. Сонымен бірге пәтуә түсініктемелері дін жолындағы басшылықтарды қадағалаудың пәрменді құралы екендігін ерекше айтуымыз қажет. Дереккөздер
Ләззат Мәдиқызы Маралбаева

Ләззат Мәдиқызы Маралбаева (24.03.1951, Көкшетау қаласында туған) - суретші. Қазақ. * Алматы сәулет-құрылыс институтын (1976) сәулетші мамандығы бойынша; Қазақ бас сәулет-құрылыс академиясының аспирантурасын (1988) бітірген. Шығармашылығы * Кеңестік Қазақстан Энциклопедиясы мақалаларының (1991), ғылыми жинақтардағы жарияланымдардың, «Кеңестік Қазақстан сәулеті» монографиясындағы иллюстрациялардың авторы (1987). * «Компаньондар. Суретшілер» телехабары сценарийінің авторы, режиссері, жүргізушісі (1998) * 5-минуттық «Сурет салғанды ұнатамын» фильмінің авторы (1998). * Француз балеринасы Паскалина Ноель-Одегонның Филипп Гластың музыкасына қойған қойылымындағы «Опущенный взгляд» («Төмен қараған көздер») модерн-балеті декорацияларының авторы (1997). * Қалалық, республикалық және шетелдік көрмелерге белсене қатысады. * 1996 жылдан Еуропада жұмыс істеп, көрмелерге қатысады. * 2002 жылдан бері жыл сайын 2-5 ай бойына Парижде, Тулуза маңындағы жазғы шеберханаларда жұмыс істеп, көрмелерін өткізеді. * Жыл сайын желтоқсан айында Луврде, Carroussel du Louvre, Paris өтетін Salon SNBA атты ең көне көркем өнер салонына (2007, 2008); Осака, Аичи, Тойяма (2004, 2008, 2009), Фонтенбло қалаларының муниципалдық мұражайларындағы «Адамзат Жан Миллеге» қауымдастығының халықаралық көрмелеріне, Қазақстанның мәдени бағдарламасына (желтоқсан, 2008, Луардағы Chateau de Beauregard қамалындағы салон (сәуір, 2009) қатысқан. Туындылары Бельгияда - Брюссель мен Антверпенде, Германияда - Бонн мен Франкфуртта, Италияда - Рим, Минори мен Фурорда, Люксембургте, Ресейде - Қазанда, АҚШ-та - Нью-Йоркте, Францияда - Кутанс, Тулуза мен Парижде, Жапонияда - Осака, Аичи және Тойямада, Қазақстанда - Алматы, Астана қалаларында көрмеге қойылған. Жетістіктері * ҚР Сәулетшілер одағының мүшесі. * Hommage a Jean Millet мүшесі. * AIEL (Academie Internationale I'Ecole de la Loire) қауымдастығының мүшесі. * Дипломдары, сертификаттары, грамоталары бар. Отбасы * Әкесі - Маралбаев Мәди Темірболатұлы (1911-1992), ҰОС ардагері, Қазтұтынуодағында жұмыс істеген. * Анасы - Ізтілеуова Кәлима Хабибқызы (1924-1992), тыл майданының ардагері, Балық шаруашылық министрлігінде қызмет еткен. * Қыздары - Қарпықова Жанел (1980 жылы туған), галерея қызметкері, итальян тілінің мұғалімі; * Қарпықова Алуа (1982 жылы туған), жарнама агенттіктерінде PR-директор болып жұмыс істеген; * ұлдары - Қарпықов Сәдуақас (1982 жылы туған), «БурдаАлатауПресс» бас дизайнері; * Қарпықов Әбілқайырхан (1992 жылы туған), Қазақ-неміс университетінің студенті. * Немерелері - Арлан (2008 жылы туған), Алан (2008 жылы туған). Дереккөздер Сыртқы сілтемелер * [http://www.picture-russia.ru/painter/3158 Суретші Ләззат Мәдиқызы Маралбаева] * [https://el.kz/kz/news/archive/content-24909 Маралбаева Ляззат]
Евгений Георгиевич Ежиков-Бабаханов

Евгений Георгиевич Ежиков-Бабаханов (12.05.1942 жыл, РКФСР, Саратов қаласы) - мемлекет қайраткері, Армян. Львов политехникалық институтын (1965) инженер-электрик мамандығы бойынша; Бүкілодақтық құрылыс-инженерлік сырттай оқыту институтын (1978) инженер-экономист мамандығы бойынша; КСРО Министрлер кеңесі жанындағы Халық шаруашылығы академиясын бітірген (1981). КОКП мүшесі (1965-1991). 1969 жылдан - ҚазКСР партия және кеңес органдарында қызмет атқарған. 1985 жылдан - ҚазКСР монтаждық және арнаулы құрылыс жумыстары министрі. 1988 жылдан - Жезқазған облысы Әкімшілігінің басшысы. 1990 жылдан - ҚР Премьер-министрінің бірінші орынбасары, ҚР Президенті жанындағы Бас бақылау инспекциясының төрағасы. 1993 жылдан бері - «Монтажарнаулықұрылыс» Компаниясы» ЖАҚ президенті және Директорлар кеңесінің төрағасы. ҚазКСР Жоғарғы Кеңесінің 10-шы және 11-ші шақырылымының депутаты. КСРО халық депутаты (1989-1991). Еңбек Қызыл Ту, «Құрмет» ордендерімен; «Даңқты қурылысшы» құрмет белгісімен; ҚазКСР Жоғарғы Кеңесінің құрмет грамоталарымен марапатталған. Қазақстан Құрметті құрылысшысы. Әскери атағы - отставкадағы полковник. Дереккөздер
Зайыр Қосайұлы Жанжарқынов

Зайыр Қосайұлы Жанжарқынов (1933 жыл 27 мамыр; Ақтөбе облысы Темір ауданының Бородиновка ауыл) — Қазақ құрылыс материалдары комбинатының үй құрылыс шебері, 1962 жылдан - Кеңес халық шаруашылық басқармасы төрағасының көмекшісі. Облыстық, қалалық, аудандық Халық депутаттары кеңесінің депутаты (1974-1983) Өмірбаян Әкесі - Асанов Қосай, марқұм, жүмысшы болған. Анасы - Асанова Жамал, марқұм, жұмысшы болған. Ташкент темір жол көлігі инженерлері институтының құрылыс факультетін (1961) қатынас жолдары инженері-құрылысшы мамандығы бойынша; КОКП ОК жанындағы Жоғары партия мектебін (1978) бітірген. Орыс және неміс (сөздікпен) тілдерін біледі. КОКП мүшесі (1957-1991). 1961 жылдан - Құрылыс материалдары комбинатының үй құрылыс шебері. 1962 жылдан - Кеңес халық шаруашылық басқармасы төрағасының көмекшісі; Құрылыс комитеті басқармасында жобалау-смета өндірістік бөлімінің бастығы; құрылысы жүріп жатқан темірбетон құрылғылары зауытының бас инженері; темірбетон құрылғылары зауытының директоры м.а. 1962 жылдың желтоқсан айынан - ҮҚК (Үй қүрылысы комбинаты) өндіріс бастығы. 1967 жылдан - ҮҚК бас құрылысшысы, 1970 жылдан - бастығы. 1974 жылдан - Ақтөбе қаласы Фрунзе аудандық партия комитетінің бірінші хатшысы. 1982 жылдан - Ақтөбе қалалық партия комитетінің бірінші хатшысы. 1984 жылдан - жаңадан қүрылған Басқазақмунайгазқұрылыс басқармасы бастығының орынбасары. 1996 жылдан - еңбегі сіңген демалыста. Облыстық, қалалық, аудандық Халық депутаттары кеңесінің депутаты (1974-1983). «Құрмет белгісі» (1971), Еңбек Қызыл Ту (1976), Халықтар достығы (1981) ордендерімен; «Ерлік еңбегі үшін. В.И. Лениннің туған күніне 100 жыл толуы құрметіне» мерейтой медалімен (1970); көптеген медальдармен және төс белгілермен; Қаз КСР Жоғарғы Кеңес Төралқасының Құрмет грамотасымен (1983) марапатталған. Республикалық дәрежедегі зейнеткер. Ақтөбе қаласының Құрметті азаматы. Әскери атағы - қызметінен босатылған подполковник. Саяси қайраткер ретіндегі идеалы - Н.Ә. Назарбаев. Қазақстанның болашағы туралы болжамы - «Экономиканың дамуы және өркендеу». Хоббиі - жазғы және қысқы аңшылық. Сүйіп оқитын әдебиеті - Л.Н. Толстой, А. Құнанбаев. Үйленген. Жұбайы -Жанжарқынова Ильвера Ыбырайқызы (1935 ж. т.), орыс тілі мен әдебиетінің муғалімі. Ұлдары-Жанжарқынов Асқар Зайырұлы, «Еуро-Азия Эйр» әуе компаниясы» АҚ президенті, Зайыров Марат Зайырұлы, «Нұрбанк» АҚ басқарма төрағасы. Дереккөздер
Құндақ, тыс

Құндақ, тыс - қорғаныш жабу. Рессор тысы Рессор тысы - тіліктер арасындағы кеңістікке тозиқ-топырақтың түсунен және майдың ағып кетуінен қорғайтын жұмсақ қорғауыш. Жылытатын тыс Жылытатын тыс - салқындап кетуден сақтайтын арнайы радиаторға және көлік құралының қақпағына тігілген қалың арнайы тыс. Дереккөздер
Нұрлан Қанатұлы Жолмағанбетов

Нұрлан Қанатұлы Жолмағанбетов 1968 жылы 2 наурызда Маңғыстау облысының Жаңа Өзен қаласында туған. қазақ. Әкесі - Жолмағанбетов Қанат, марқұм, «КСРО Еңбек сіңірген мұнайшысы» атағына ие болған. Анасы - Иманғалиева Зоя, зейнеткер, ҚазКСР сауда саласының Еңбек сіңірген қызметкөрі. Атырау мұнай және газ институтының экономика факультетін бітірген (2009), экономист. қазақ және орыс тілдерін біледі. «Нұр Отан» ХДП мүшесі. 1986-1988 жылдары - Кеңес Әскерінің қатарында қызметте. 1989 жылдан - Гурьев автоКЭК жүргізушісі. 1990 жылдан - тампонаж компаниясында «УАЗ» автокөлігінің жүргізушісі. 1996 жылдан - «Атырау Астық» ЖШС жүргізушісі. 2001 жылдан - «Ренко КАТ» ЖШС жүргізушісі. 2002 жылдан - «Прайм Транспорт ЛТД» ЖШС көлік цехының бастығы (құлсары кентіндегі Теңіз вахталық кенті). 2007 жылдан бөрі - «АтырауГрандСтрой» ЖШС директоры. Діни көзқарасы - мұсылман. Саяси қайраткер ретіндегі идеалы - Н.Ә. Назарбаев, У. Черчилль. қазақстанның болашағы туралы болжамы - «Дамыған инфрақұрылымға ие, жоғары технологияларға бағытталған гүлденген демократиялық ел». Хоббиі - дзюдо, футбол, шахмат ойыны. Сүйіп оқитын әдебиеті - П. Коэльо, Д.Х. Чейз және т.б. Үйленген. Жұбайы - Сержанова Ләйля Бахытжанқызы. қызы - Жолмағанбетова Айдана Нұрланқызы, студент; ұлдары - Қанатов Нұрлыбай Нұрланұлы, оқушы, Қанатов Кенжебай. Дереккөздер
Асылбек Жұмабекұлы Жұмабеков

Асылбек Жұмабекұлы Жұмабеков 1966 жылы 19 қарашада Жамбыл қаласында туған. Жамбыл гидромелиорация-құрылыс институтын бітірген (1987), инженер-механик. 1982 жылдан - Жамбыл гидромелиорация-құрылыс институтының студенті. 1987 жылдан - «Жамбылхимқұрылыс» АКК механигі. 1991 жылдан - «Көмек» ЖШС жұмыстарды өндірушісі, учаске бастығы, бас инженері (Жамбыл қ.). 2002 жылдан бері - «Сұңқар-2002» ЖШС директоры (Тараз қ.). Жамбыл облыстық әкімдігінің қурылыс басқармасының грамотасымен; Жамбыл облысы әкімінің, Жамбыл облыстық мәслихатының құрмет грамоталарымен марапатталған. Үйленген. 4 баласы бар. Дереккөздер
Сағат Еңсегенұлы

Сағат Еңсегенұлы - 1958 жылы 26 қыркүйекте Ақтөбе облысы Сарыбие ауданы Қараой ауылында туған. Қазақ. Әкесі - Тілеумағанбетов Еңсеген. Анасы - Тілеумағанбетова Шәршаған. Қазақ және орыс тілдерін біледі. Хронологиясы *Алматы халық шаруашылығы институтының қаржы-кредит факультетін (1985) экономист мамандығы бойынша, *Атырау мұнай және газ институтының экономика факультетін (2005) экономика магистрі болып бітірген. *1976-1977 жылдары - Ақтөбе облысы Жекенді кеңшарында қурылысшы. *1985 жылдан - Ырғыз аудандық қаржы бөлімі меңгерушісінің орынбасары, бюджет инспекциясының бастығы. *1989 жылдан - облыстық қаржы басқармасының Басқару және әлеуметтік даму аппараты қаржы бөлімі бастығының орынбасары. *1990 жылдан - облыстық қаржы басқармасының Басқару және әлеуметтік даму аппараты қаржы бөлімінің бастығы. *1992 жылдан - Ақтөбе қалалық халықты әлеуметтік қорғау басқармасының бастығы. *1995 жылдан - Ақтөбе қалалық қаржы бөлімінің меңгерушісі. *2002 жылдан - Атырау қаласы әкімінің бірінші орынбасары. *2004 жылдан бері - Ақтөбе облысы қаржы департаментінің директоры. Жетістіктері «Ақтөбе» футбол клубының президенті (2004). *футбол бойынша Қазақстан чемпионы (2005, 2007-2009); *футбол бойынша Қазақстан бәйгесінің (2008); *футбол бойынша Қазақстан суперкубогының иегері (2008, 2010); *футбол бойынша ТМД және Балтық елдерінің Достастық чемпиондары бәйгөсінің мәрегері (2009-2010). *«Қазақстан Конституциясына 10 жыл» (2005), *«Астананың 10 жылдығы» (2008), *«Ерен еңбегі үшін» (2008) медальдарымен; ҚР Мемлекеттік қызмет істері жөніндегі агенттігінің 10 жылдығына арналған белгісімен (2008) марапатталған. Діни көзқарасы - консервативтік. Саяси қайраткер ретіндегі идеалы: «Ол өзінің маңдайтері төгілген жерді сүйетін қайратты да жігерлі тұлға болып қана қоймай, тыңцаушысын тәнті ететін шешен, сонымен қатар зиялы, биязы және шамасы келгенше қулықтан ада, шешімшіл, серпінді, ақыл-ойы озық, иланымды адам болуға тиіс. Табысты саясаткерге көпшілік алдында шектен тыс шамырқанушылық пен томаға-тұйықтық жат». Қазақстанның болашағы туралы болжамы - «Қазақстан экономика саласында әлемдегі лидерлердің бірі болады». Хоббиі - футбол. Сүйіп оқитын әдебиеті - Көркем әдебиет. Үйленген. Жұбайы - Манапбаева Дина Моқушқызы (1958 жылы туған), «Жарық» АЭМК» ЖШС экономисі. ¥лы - Еңсегенов Махамбет Сағатүлы (1984 жылы туған), қыздары - Еңсегенова Әсөм Сағатқызы (1988 жылы туған), Ләззат Сағатқызы (1996 жылы туған). Немересі - Сағатова Алуа Махамбетқызы (2008 жылы туған). Дереккөздер
Төлеубай Жүнісұлы Жүнісов

Төлеубай Жүнісұлы Жүнісов 1927 жылы 10 мамырда Қарағанды облысы Тельман ауданының Ростовка ауылында туған. Қазақ. Харьков құрылыс-инженерлік институтын (1948) құрылыс инженері мамандығы бойынша; Мәскеу құрылыс-инженерлік институтының аспирантурасын (1954) бітірген. Техника ғылымдарының докторы (1975). Докторлық диссертациясының тақырыбы: «Алдын ала ширатылған және жай құранды темірбетон конструкцияларының сейсмотұрақтылығы». Профессор. КСРО ИА (1989 жылдан), ҚР МИА және НИА академигі (1992 жылдан). Қазақ бас сәулет-құрылыс академиясының, Көлік және коммуникациялар академиясының құрметті профессоры, «Kazgor» Жобалау академиясының құрметті қайраткері. Ресей Сәулет және құрылыс ғылымдары академиясының құрметті мүшесі (1996 жылдан). 500-ден астам ғылыми еңбектердің, соның ішінде Халықаралық конгрестер, конференциялар, семинарлар мен симпозиумдардың басылымдарындағы ағылшын тіліндегі мақалалар мен баяндамалардың авторы және тең авторы, сондай-ақ 25 өнертабыстың авторы, ҚР және РФ 5 патентін алған. 1948 жылдан - «Қарағандыөнеркәсіптұрғынүйқұрылыс» тресі ҚМБ қүрылысшы-инженері, жумыс жүргізушісі, бас инженері. 1955 жылдан - ҚазКСР ҒА Құрылыс, құрылыс материалдары және сәулет институтының аға ғылыми қызметкері. 1958 жылдан - құрылыс қурылымдары бөлімінің меңгөрушісі, КСРО Құрылыс және сәулет академиясының Қазақ филиалының басшысы м.а. орынбасары. 1965 жылдан - «Қазөнеркәсіпқұрылыс ҒЗЖИ жоба» директорының ғылыми жұмыстар жөніндегі орынбасары, директордың м.а. 1990 жылдан - «КазНИИССА» директоры. 1999 жылдан - зейнеткерлік демалысқа шыққан, «КазНИИССА» құрметті директоры. ҚР Жер сілкінісіне шыдамды құрылысқа қолдау көрсету және стихиялық апаттардан қорғау ассоциациясының президенті, Алматы қаласы әкімінің жанындағы Жер сілкінісіне шыдамды құрылыс жөніндегі сараптамалық комиссияның төрағасы. «Жер сілкінісіне шыдамды құрылыс және инженерлік сейсмология» және «Жер сілкінісіне шыдамды құрылыс. Құрылыстардың қауіпсіздігі» (РФ) журналдарының редакциялық алқа мүшесі. ҚазГАСА және «ҚұрылысжобалауҒЗИ» жанындағы Докторлық диссертациялар қорғау бойынша кеңестің мүшесі. КСРО Министрлер кеңесі, ҚазКСР Министрлер кеңесі сыйлықтарының лауреаты. «Құрмет белгісі» орденімен және КСРО медальдарымен, ХШЖК алтын медалімен, ҚазКСР Жоғарғы Кеңесінің құрмет грамоталарымен марапатталған. Қазақстанның Құрметті инженері. ҚР құрылысшыларының Алтын құрмет кітабына енгізілген. ҚазКСР Еңбек сіңірген құрылысшысы. ҚР Еңбек сіңірген ғылым қайраткері. Үйленген. 2 баласы, 2 немересі және шөбересі бар. Дереккөздер
Сезімталдық

Сезімталдық - объектінің өлшегіш шамалардың аз көлемде өзгеруіне жауап беру қасиеті. Сезімталдық түрлері *Диагностикалық шаманың сезімталдығы - тексеру шаманың түрленуі техникалық шамаларына түрлену қатынасын анықтайтын сезімталдығы. *Өлшеуіш аспаптың сезгіштігі - аспаптың берген белгісінің шамасына қатынасы. *Жол сезімі - 1) автомобильге әсер ететін барлық сыртқы әсерлерді жүргізушінің қабылдау қабілеттілігі; 2) басқарылатын доңғалақтардың бұрылысына кедергілердің өзгеруін сезетін жүргізушінің қабілеттілігі. Дереккөздер
Яков Игнатьевич Заяц

Яков Игнатьевич Заяц 1947 жылы 4 қазанда Алматы Қаласында туған. В.И. Ленин атындағы Қазақ политехникалык институтын бітірген (1970), инженер-құрылысшы. 1972 жылдан - «ОрталықҚұрылыс» ҚМБ шебері, жұмыс жүргізуші, «АлматыорталыҚҚұрылыс» ҚМБ бас инженері, «УниверситетҚұрылыс» ҚМБ бастығы. 1980 жылдан - Компартияның Алматы Қалалық комитетінің нұсқаушысы, Алматы обкомының нұсқаушысы, бөлім меңгерушісінің орынбасары. 1983 жылдан - Алатау аудандық атқару комитетінің төрағасы. 1989 жылдан - Компартияның Октябрь аудандық комитетінің бірінші хатшысы, аудандық халық депутаттары кеңесінің төрағасы. 1991 жылдан - Алматы Қалалық комитетінің екінші хатшысы; Алматы Қалалық атқару комитеті төрағасының орынбасары. 1992 жылдан - Алматы Қалалық әкімшілігі басшысының орынбасары. 1994 жылдан - ҚР Президентінің Алматы Қаласындағы және Алматы облысындағы өкілі. 1995 жылдан - ҚР Президенті Әкімшілігінің мемлекеттік инспекторы, ұйымдастырушылық-бақылау бөлімі меңгерушісінің орынбасары. 1998 жылдан - Алматы Қаласы әкімінің бірінші орынбасары. 2007 жылдан - Алматы Қаласының Сәулетшілік және ҚалаҚурылысы департаментінің директоры. 2008 жылдан - зейнеткерлік демалыста. «Құрмет» орденімен, 2 медальмен марапатталған. Үйленген. 2 баласы, 2 немересі бар. Дереккөздер
Герс Исламов

Герс Исламов 1941 жылы 30 мамырда Алматы облысы Ұйғыр ауданының Подгорное ауылында туған. Ұйғыр. Әкесі - Исламов Әбубәкір (1910-1986), педагог болған. Анасы - Баратова Латифа (1917-1996), педагог болған. Қазақ технологиялық институтының инженерлік-құрылыс факультетін бітірген (1963), инженер-құрылысшы, технолог. КОКП мүшесі (1990 жылға дейін). 1963 жылдың тамыз айынан - Алматы қаласындағы «Қазбұрғысуқұрылыс» ӨКБ технологы. 1963 жылдың қараша айынан - Кеңес Әскерінің қатарында қызметте. 1966 жылдың ақпан айынан - «Қазсуқұрылыс» басқармасы 2-ТБЦ инженер-технологы, 1966 жылдың сәуір айынан - 1-ТБЦ аға инженер-технологы, 1966 жылдың тамыз айынан - Құрылыс материалдары комбинатында техникалық бөлімнің аға инженер-конструкторы (Алматы қ.). 1967 жылдың ақпан айынан - Алматы облысы Шонжы ауылындағы Ұйғыр кеңшараралық құрылыс бөлімінің аға инженері, 1967 жылдың сәуір айынан - ӨТБ бастығы, 1968 жылдың ақпан айынан - бас инженері. 1968 жылдың қыркүйек айынан - ҚазКСР Автомобиль жолдары министрлігі «Қазжолқұрылысматериалдары» тресінің ӨТБ аға инженері, 1969 жылдан - ӨТБ бастығы (Алматы қ.). 1974 жылдан - ҚазКСР Автомобиль жолдары министрлігі Битум және асфальтбетон өндірісі жөніндегі комбинатының бас инженері (Алматы қ.). 1978 жылдан - Алматы қаласындағы «Асфальтбетон» ӨБ (қазір - «Асфальтбетон 1» ЖШС) директоры, 1982 жылдан бері - бас директоры. Құрмет орденімен (1991); «Ерен еңбегі үшін» (2001), «Қазақстан Республикасының тәуелсіздігіне 10 жыл» (2001), «Қазақстан Конституциясына 10 жыл» (2005) медальдарымен; «Социалистік жарыс жеңімпазы» белгісімен (1974), Алматы қалалық төтенше жағдайлардың алдын алу және жою жөніндегі комиссиясының грамотасымен (1999) марапатталған. ҚР ТЖ министрлігінің, Алматы қалалық ТЖ департаментінің (2005), ҚР Президентінің алғысымен; Алматы қаласы Жетісу аудандық әкімдігінің алғыс хатымен (2006) ескерілген. КСРО азаматтық қорғаныс ісінің үздігі (1975, 1984, 1985). Құрметті жол қызметкері (1984). Алматы облысы Еңбекшіқазақ және Ұйғыр аудандарының Құрметті азаматы (2006). Әскери атағы - отставкадағы капитан. Үйленген. Жұбайы - Юлдашева Турсунай Ушуровна, зейнеткер. Қыздары - Исламова Светлана; Исламова Гульмира. Дереккөздер
Саид Маратұлы Әйнеков

Саид Маратұлы Әйнеков 1975 жылы 30 маусымда Алматы қаласында туған. Қазақ. Арғын тайпасының Тобықты руының Жуантаяқ бөлімінен шыққан. Әкесі - Марат Өмірсерікұлы Әйнеков, мүсінші. Анасы -Бейсалиева Зияда Садыққызы, зейнеткер, фармацевт болып жұмыс істеген. Т. Жүргенов атындағы қазақ ұлттық өнер академиясын бітірген (2005), суретші-мүсінші. Мүсінші, монументші. Мүсіндер * «Фламинго» (Алматы қаласы, 1999); *«Құс» (Стамбул қаласы, Түркия, 2001) мүсіндерінің; «барокко» стиліндегі сарайға арналған мүсіннің, қабырға рельефтерінің, қасбеттің, мәрмәр отырғыштың (Анкара қаласы, Түркия, 2002); *Абай мүсінінің (Анкара қаласы, Түркия, 1998); Ататүрік (Сиврихисар қ., Түркия, 2000); *Абай Құнанбаевтың (Мәскеу қаласы, Ресей, 2006; Тегеран қаласы, Иран, 2007) ескерткіштерінің; *«Еркіндік таңы» (Алматы қаласы, Қазақстан, 2006) ескерткішінің; *«Мағжан Жұмабаев» естелік тақтасының (Анкара қаласы, Түркия, 1999) авторы. *Туындылары Таксим муниципалитеті алаңының көрме залында (Стамбул қаласы, Түркия, 1997); *«Тарык Зафер Туная» көрме салонында (Стамбул қаласы, Түркия, 1998); *«Алтунизадө» мәдениет орталығында (Стамбул қаласы, Түркия, 1998); * Ата-түрік атындағы мәдениет орталығының көрме салонында (Стамбул қаласы, Түркия, 1998); *ОДТУ көрме салонында (Анкара қаласы, Түркия, 1998); *Йенимахалле муниципалитетінің көрме салонында (Анкара қаласы, Түркия, 1998); *Кечиорен муниципалитетінің көрме салонында (Анкара қаласы, Түркия, 1998); *«Нефертити» көрме салонында (Анкара қаласы, Түркия, 1998); *«Байкуш» көрме салонында (Бурса қаласы, Түркия, 1999); *«Түрксав» көрме салонында (Сивас, Ескишехир, Измир қалалары, Түркия, 2000); *Чамйюва қолданбалы өнер көрмесінде қойылған; *жыл сайын «Форум Фуарджылык» халықаралық көрмелеріне (Анкара қаласы Түркия, 2002 жылдан) қатысқан. Жұмыстары Англияда, Канадада, АқШ-та, Түркияда, қазақстанда, Жапонияда, Австралияда, Ресейде жеке коллекцияларда сақталуда. Ресей Суретшілер одағының мүшесі (2006 жылдан). ЮНЕСКО жанындағы Халықаралық суретшілер қауымдастығының мүшесі. Үйленген. Жұбайы - Бәлялова Ақшолпан Мағауияқызы (1982 жылы тұған), инженер-құрылысшы. Дереккөздер
Мұрат Нәлқожаұлы Ергешбаев

Мұрат Нәлқожаұлы Ергешбаев (12 сәуір 1966, Қызылорда) — қазақстандық мемлекеттік қайраткер, 2023 жылдан бері Қазақстан Мәжiлiсі VIII-сайланымының депутаты. Мұрат Ергешбаев бұрын Сырдария ауданының (2021–2023) және Қызылорда қаласының (2008–2010) әкімі болған. Хронологиясы *Алматы халық шаруашылығы институтының халық шаруашылығын жоспарлау факультетін бітірген (1989), экономист. *1989 жылдан - Қызылорда облысы Сырдария ауданы Жамбыл кеңшарының экономисі. *1990 жылдан - Қызылорда облысы Сырдария аудандық агроөнеркәсіп бірлестігінің экономисі, экономикалық жоспарлау бөлімінің бастығы. *1993 жылдан - Қызылорда қаласы «қазақстан Әлем-Банкі» басқармасының несиелік маманы, несие бөлімінің бастығы, басқарма бастығының орынбасары. *1996 жылдан - Қызылорда облысы әкімінің кеңесшісі. *1998-2001 жылдары - Қызылорда облысы Халық банкі филиалының директоры. *2002 жылдан - Қызылорда облыстық Еңбек, халықты еңбекпен қамтамасыз ету және әлеуметтік қорғау басқармасы бастығының орынбасары. *2004 жылдан - Қызылорда қалалық қаржы бөлімінің бастығы. *2006 жылдан - ҚР Төтенше жағдайлар министрлігі «Өрт сөндіруші» АҚ экономика және қаржы жөніндегі вице-президенті. *2008 жылдан - Қызылорда қаласының әкімі. *2010 жылдан бері - Қызылорда облысы қаржы басқармасының бастығы. *Қармақшы және Шиелі аудандарының әкімі, *Қазақстан Республикасы Ұлттық экономика министрлігі Тұтынушылардың құқықтарын қорғау комитетінің Алматы қаласы бойынша тұтынушылардың құқықтарын қорғау департаменті басшысының орынбасары, *«ҚазАгроӨнім» акционерлік қоғамының басқарушы директоры – аппарат басшысы. *2017 жылдың маусым - қазан айларында Қызылорда облысының жұмыспен қамтуды үйлестіру және әлеуметтік бағдарламалар басқармасының басшысы. *2017-2021 жылдары Қазалы ауданының әкімі. *2021 жылдың 27 мамырынан бастап Сырдария ауданының әкімі. *Құрмет орденімен марапатталған (2011 ж.) Үйленген. Жұбайы - Мүсілімова Гүлшат Әлиқызы. Балалары - Нәлқожа Шынәлі, Нәлқожа Нұрәлі. Дереккөздер
Дулат Көпбарұлы Әлиев

Дулат Көпбарұлы Әлиев (5.01.1948 жыл, Жамбыл облысы Байзақ ауданы Ақжар ауылы) - кескіндемеші. "Отырардың күйреуі" (1980), "Қысқы кеш" (1982), "Отандастар" (1983), "Серуендеу" (1984), "Әңгіме" (1988), "Құпия кешкі ас" (1990), "Қыз бен тоты құс" (1993), т.б. картиналары көпке танымал. Қазақстанның Мемлекеттік сыйлығын алған (1989). Өмірбаяны И.Е. Репин атындағы Ленинград кескіндеме, мүсін, сәулет институтының станок графикасы факультетін бітірген (1977), график-станокшы. Көркемөнер бейнелеу түрлері - кескіндеме, графика. Жұмыстары Чехия, Франция, Түркия, Италия, Германия, Лихтенштейннің жеке коллекцияларда және басқа жерлерде сақталуда, Қазақстанның жеке галереяларында көрсетілген. Жастар, республикалық, бүкілодақтық Киевтегі (1987), Ташкенттегі (1988), Алматыдағы (1982, 1989, 1993, 1996, 1998, 2003), Гамбургтегі, Софиядағы, Париждегі жеке көрмелерге қатысқан. 1977 жылдан - Н.В. Гоголь атындағы Алматы көркемөнер училищесінің оқытушысы. 1991-1994 жылдары - Республикалық көркемөнер колледжінің оқытушысы. ҚР Мемлекеттік сыйлығы жөніндегі комиссиясының мүшесі. KCPO (1979-1991), ҚР (1992 жылдан) Суретшілер одағының мүшесі. Ш. Уәлиханов атындағы Мемлекеттік сыйлықтың (1989), Абай атындағы кітап графикасы саласындағы сыйлықтың (1990), Қазақстан меценаттар клубыныңтәуелсіз «Тарлан» сыйлығының (2003) лауреаты. Отбасы Әкесі - Әлиев Көпбар Әліұлы, партия қызметкері болған. Анасы - Әлиева Шәкен Қауқақызы, үй шаруасымен айналысады. Үйленген. Жұбайы - Әлиева Талиға Талғатқызы. Ұлы - Думан; қызы - Далида. Дереккөздер
Нұрлан Әскерұлы Ережепов

Нұрлан Әскерұлы Ережепов - 1958 жылы 24 қаңтарда Целиноград облысы Атбасар қаласында туған. қазақаласы Хронологиясы *Целиноград ауыл шаруашылығы институтын (1980) ғалым-агроном мамандығы бойынша; *БЛКЖО ОК жанындағы Жоғары комсомол мектебін (Мәскеу қаласы, 1985) саясаттанушы мамандығы бойынша бітірген. *1980 жылдан - Целиноград облысы Целиноград ауданының «Софиевский» кеңшарының агрономы. *1982 жылдан - Целиноград қаласы облыстық комсомол комитетінің нұсқаушысы. *1983 жылдың қаңтарынан - Целиноград қаласы облыстық комсомол комитеті комсомол жұмысы кабинетінің меңгерушісі. *1983 жылдың қыркүйегінен - БЛКЖО ОК жанындағы ЖКМ тыңдаушысы. *1985 жылдың шілдесінен - Целиноград облыстық комсомол комитетінің нұсқаушысы. *1989 жылдан - Целиноград аудандық партия комитеті идеологиялық бөлім меңгерушісінің орынбасары. *1990 жылдан - Целиноград аудандық Халық депутаттары кеңесі төрағасының орынбасары. *1993 жылдан - «Цефар» Ақ коммерциялық бөлімінің бастығы. *1997 жылдан - «Альфа-КТ» ЖШС директоры (Астана қаласы). *1998 жылдың сәуірінен - Ақмола облысы Целиноград ауданының әкімі аппаратының жетекшісі, *1998 жылдың қыркүйегінен - Ақмола облысы Бұланды ауданы әкімінің бірінші орынбасары, *2000 жылдан - әкім орынбасары. *2002 жылдан - Ақмола облысының әкімі. *2007 жылдың қыркүйегінен бері - Ақмола облысы Ерейментау ауданының әкімі. Жетістіктері *«Қазақстан Республикасының тәуелсіздігіне 10 жыл» медалімен марапатталған (2001). Дереккөздер
Мусакин Валериан Алексеевич

Мусакин Валериан Алексеевич (1910-1987), Социалистік Еңбек Ері (1965). Орал индустрия техникумын бітірген (1930, Свердловск қаласы.), 1954 жылдан Қарағандыда. 1954-1960 жылы «Қарағандышахтақұрылысы» комбинаты бастығының 1-орынбасары, 1960-1973 жылдары күрделі құрылыс бойынша орынбасары. Мусакин көмір өндіруде, көмір шахталарын салу мен қалпына келтіруде, еңбек өнімдіқ арттыратын озық әдістерді өндіріске енгізуде орасан зор көрсеткіштерге қол жеткізді. Ленин ордені және Еңбек Қызыл Ту орденімен марапатталған. Дереккөздер
Сергей Анатольевич Ерин

Сергей Анатольевич Ерин - 1966 жылы 19 наурызда Целиноград облысы Державин қаласында туған. Орыс. Хронологиясы *Ы. Алтынсарин атындағы Арқалық педагогикалық институтын (1992) биолог-химик мамандығы бойынша; *Ш. Уәлиханов атындағы Көкшетау мемлекеттік университетін (2006) экономист мамандығы бойынша бітірген. *1985 жылдың сәуірінен - Целиноград облысы Державин ауданы Костычев атындағы кеңшарының зоотехнигі. *1985 жылдың мамырынан - Кеңес Әскерінің қатарында қызметте. *1987 жылдың маусымынан - Целиноград облысы Державин аудандық комсомол комитетінің нұсқаушысы. *1987 жылдың қыркүйегінен - Ы. Алтынсарин атындағы Арқалық педагогикалық институтының студенті. *1992 жылдан - «Ерін-Сервис» сауда желісінің директоры (Державин қаласы). *1999 жылдың наурызынан - «Алау газ» ААҚ коммерциялық директоры (Арқалық қаласы). *1999 жылдың қазанынан - «Алау газ» ААҚ президенті (Арқалық қаласы). *2002 жылдың наурызынан сәуіріне дейін - «ES» компаниясының президенті (Державин қаласы). *2004 жылдың сәуірінен - Державин қаласы әкімінің м.а., *2004 жылдың қазанынан - әкімі. *2007 жылдың қыркүйегінен бері - Ақмола облысы Есіл ауданының әкімі. Дереккөздер